EkBass/fiwiki-20250220-pages-articles huggingface dataset:
Rouva

Rouva (lyhenne rva) on nimitys, jota käytetään naimisissa olevasta, eronneesta tai leskeksi jääneestä naisesta. Ilmaus ei viittaa ainoastaan siviilisäätyyn, vaan on käytössä myös laajemmin naisen tittelinä ja puhuttelusanana. == Rouva kielenkäytössä == 1900-luvun kolmannelle neljännekselle asti oli Suomessa varsin tavallista, että naista puhuteltiin tämän siviilisäädyn mukaan joko rouvaksi tai neidiksi. Yleistä oli myös sellainen, että korkeassa yhteiskunnallisessa asemassa olleen miehen vaimosta käytettiin sanaa rouva sellaisissa yhteyksissä, joissa muulloin useimmiten käytettiin sanaa vaimo. Puhuttiin esimerkiksi ministerin( )rouvasta, ei ministerin vaimosta. Toisaalta omaa vaimoaan mies ei juuri rouvaksi sanonut vaan nimenomaan vaimoksi, ei siis juuri käytetty sellaista possessiivisuffiksillista muotoa kuin "rouvani". Sitä on pidetty myös täysin virheellisenä.Terho Itkonen: Kieliopas Neidiksi kutsuttiin yleisesti iäkästäkin naimatonta naista. 1900-luvulla tasa- arvokehitys johti vähitellen siihen, että tapaan käyttää sanaa neiti tai rouva siviilisäädyn mukaan alettiin suhtautua kriittisesti. Naimattomia naisia ei ollut yhteiskunnassa arvostettu yhtä paljon kuin naimisissa olevia, joten neiti-sanaan liittyi kielteisiä mielikuvia. Varsinkin naisliikkeen piirissä esitettiin siksi vaatimuksia, että kaikkia naisia olisi kutsuttava tasapuolisesti rouviksi. 1980-luvun loppuun mennessä neiti naimattoman naisen tittelinä jäi lähes kokonaan käytöstä osin korvautumatta millään sanalla, osin korvautuen rouvalla. Rouvasta on näin tullut naispuolinen vastine sanalle herra: sitä voidaan käyttää aikuisista naisista yleensä, siviilisäätyyn katsomatta, samaan tapaan kuin sanaa herra yleensä aikuisista miehistä – tosin myös näiden kahden tittelin käyttö on vähentynyt 1900-luvun loppupuolella ja 2000-luvun alkukymmeninä. Suomen puolustusvoimissa naimattomankin naispuolisen upseerin tai aliupseerin sotilasarvon edessä käytetään sanaa rouva siinä missä miesupseerin tai -aliupseerin sotilasarvon edessä käytetään sanaa herra. Myös presidentti Tarja Halosta kutsuttiin ensimmäisen virkakautensa alusta jälkimmäisen loppuun saakka rouva tasavallan presidentiksi, vaikka hän oli naimaton ensimmäisen virkakautensa alussa 1. maaliskuuta 2000 (hän avioitui valiokuntaneuvos Pentti Arajärven kanssa elokuussa 2000). == Rouva-nimitys muissa kulttuureissa == Suomen kielen rouva-tittelin vastineita muissa kielissä ovat muun muassa englannin kielen Mrs. tai Mrs, ranskan kielen Madame (lyh. Mme), espanjan kielen Señora (lyh. Sra.) tai Doña ja saksan kielen Frau (lyh. Fr.). Näistä viimeksi mainitun merkitys on muuttunut samaan tapaan kuin suomen rouva-sanan. == Lähteet == Luokka:Naisten arvonimet Luokka:Naisten nimitykset
Broccoli

Broccoli voi tarkoittaa jotain seuraavista: * broccoli eli parsakaali, viljelykasvi * Albert R. Broccoli (1909-1996), yhdysvaltalainen elokuvatuottaja * Barbara Broccoli (s. 1960), yhdysvaltalainen elokuvatuottaja
Ypsilon Andromedae

Ypsilon Andromedae (υ Andromedae, Ups And) on kaksoistähti, joista kellanvalkea on Aurinkoa hieman suurempi ja kuumempi tähti ja toinen on punainen kääpiö. Tähtien etäisyys toisistaan on 750 AU. == Eksoplaneetat == Tunnus Massa Mj (jupiteria) Kiertoaika päivää Radan isoakselin puolikas (AU) Radan soikeus b >0.687 ± 0.058 4.617113 ± 0.000082 0.0595 ± 0.0034 0.023 ± 0.018 c >1.97 ± 0.17 241.23 ± 0.30 0.830 ± 0.048 0.262 ± 0.021 d >3,93 ± 0,33 1290,1 ± 8,4 2,54 ± 0,15 0,258 ± 0,032 ==Aiheesta muualla== * SIMBAD: HD 9826 -- High proper-motion Star * SIMBAD: 2MASS J01365042+4123325 -- Star * Extrasolar Planets Encyclopaedia: Notes for star Ups And * SolStation: Upsilon Andromedae 2 * SFSU: Upsilon Andromedae * Harvard- Smithsonian CfA: Upsilon Andromedae * Extrasolar Visions: Upsilon Andromedae * SpaceDaily: How The Orbits Of Extrasolar Planets Became So Eccentric * Planet Project: Upsilon Andromedae * Astro Encyclopedia: Upsilon Andromedae Luokka:Kaksoistähdet Luokka:F-spektriluokan pääsarjan tähdet Luokka:Planeettajärjestelmät
Joe Albany

Joseph "Joe" Albany (24. tammikuuta 1924 – 11. tammikuuta 1988) oli yhdysvaltalainen jazz-/bebop-pianisti. Albany opiskeli lapsena pianonsoittoa ja teki yhteistyötä mm. Charlie Parkerin, Benny Carterin ja Miles Davisin kanssa. Lester Young luonnehti Albanya "parhaaksi koskaan näkemäkseen valkoiseksi pianistiksi". Albanyn klassikoksi muodostunut albumi The Right Combination on vuodelta 1957.http://www.johnnykniga.fi/kniga/index.jsp?c=/author&id;=1050&cat;= Albanya pidetään yhtenä merkittävimmistä varhaisista bebop- pianisteista.http://www.allmusic.com/artist/p5989 Albany kärsi pitkään alkoholismista ja narkomaniasta. Hänen avioliittonsa olivat melko epäonnisia: toinen vaimo teki itsemurhan ja kolmas oli kuolla yliannostukseen. Albany oli sokea kuollessaan New Yorkissa 63-vuotiaana.http://www.tinhouse.com/mag/back_issues/archive/issues/issue_10/interview.html == Lähteet == Luokka:Yhdysvaltalaiset jazzpianistit Luokka:Bebopmuusikot Luokka:Sokeat henkilöt Luokka:Vuonna 1924 syntyneet Luokka:Vuonna 1988 kuolleet
Musta Hevonen (ravintola)

Musta Hevonen oli vuosina 1963–2013 toiminut ravintola Helsingin Etelä- Haagassa osoitteessa Vanha viertotie 18. Nimi oli peräisin Ruskeasuon hevostalleilta, jossa ravintoloitsijapariskunta Uno ja Helmi Backlund olivat aiemmin pitäneet ravintolaa. Musta Hevonen oli tunnettu saaristolaispöydästään, jossa on muun muassa silakkaherkkuja, joita on useampaa lajia. Lisäksi tarjolla oli silliä ja saaristolaisleipää. Asiakaskuntaan kuului liikemiehiä, taiteilijoita, lähiseudun asukkaita sekä lähistöllä sijaitsevan Talin keilahallin ja golfkentän asiakkaita. Nykyisin tiloissa toimii kiinalainen ravintola. == Lähteet == Luokka:Helsingin entiset ravintolat Luokka:Haaga
Appelsiininkukkavesi

Appelsiininkukkavesi on pomeranssipuun (Citrus aurantium) kukkien nupuista uutettua ja tislattua nestettä, jota käytetään mausteena. Se on tärkeä raaka- aine Pohjois-Afrikan ja Lähi-idän keittiöissä. Appelsiininkukkavettä käytetään ruusuveden tapaan, yleensä jälkiruokien ja leivonnaisten maustamiseen. == Lähteet == == Aiheesta muualla == Luokka:Maustekasvit Luokka:Marokkolainen keittiö Luokka:Lähi-idän keittiö
Janne Vellamo

Janne Vellamo (s. 28. syyskuuta 1984 Kaarina) on entinen suomalainen jalkapalloilija. Hän oli pelipaikaltaan puolustava keskikenttäpelaaja, mutta pelasi myös puolustajana. Vellamo edusti juniorivuosina Kaarinan Nappuloita, josta hän siirtyi FC Interiin. B-juniorina Vellamo vaihtoi Interin paikalliskilpailija Turun Palloseuraan.http://www.kaarina- lehti.fi/jutut/09072003-7.html TPS:n edustusjoukkueen paidassa Vellamo debytoi vuonna 2003. Tämän jälkeen hän kuului joukkueen vakiokasvoihin. Maalitilinsä Veikkausliigassa Vellamo aukaisi 26. huhtikuuta 2007 ottelussa Myllykosken Palloa vastaan. Kaudella 2007 Vellamo kuitenkin jäi vähälle peliajalle, joten hänet lainattiin heinäkuussa 2007 muutamaksi otteluksi Kakkosessa pelanneeseen Lohjan Palloon pelituntuman saamiseksi.http://www.mtv3.fi/urheilu/futis/uutiset.shtml/arkistot/futis/2007/07/545402 ==Lähteet== ==Aiheesta muualla== *Vellamo Veikkausliigan sivuilla Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Tau Boötis

Tau Boötis (τ Boo / τ Boötis) on kaksoistähti, jossa on kellanvalkea F7-spektriluokan tähti ja punainen kääpiö 240 AU:n päässä keskustähdestä. Tämä tähti on 51 valovuoden päässä Maasta. Aurinkoa massiivisemmalta, kirkkaammalta ja kuumemmalta A-tähdeltä on löydetty 7-8 Jupiterin massainen suuri planeetta, joka kiertää hyvin lähellä tähteään, 0,05 AU:n päässä siitä kiertoajalla 3,312 AU:n päässä melkein ympyräradalla. Päätähden ikä on 1300 miljoonaa vuotta. ==Aiheesta muualla== *SIMBAD component A entry component B entry *The Extrasolar Planets Encyclopaedia entry *Extrasolar Visions entry *Article about Tau Boötis tidally locked by planet * Tau Bootis by Professor Jim Kaler. * Tau Boötis 2 at SolStation.com. Luokka:Kaksoistähdet Luokka:Planeettajärjestelmät
Myy Arae

Myy Arae (Mu Arae, μ Arae, μ Ara) on eteläisellä tähtitaivaalla Alttarin tähdistössä 49,8 valovuoden päässä oleva Aurinkoa muistuttava tähti. Tähdellä on neljä planeettaa, jotka on löydetty tähden spektristä, suoraan niitä ei havaita. Sisin planeetta on ensimmäinen havaittu kuuma neptunus. == Planeetat == Tunnus Massa Mj (jupiteria) Kiertoaika päivää Radan isoakselin puolikas (AU) Radan soikeus d >0,03321 9,6386 ± 0,0015 0,09094 0,172 ± 0,04 e >0,5219 310,55 ± 0,83 0,921 0,0666 ± 0,0122 b >1,676 643,25 ± 0,90 1,497 0,128 ± 0,017 c >1,814 4205,8 ± 758,9 5,235 0,0985 ± 0,0627 ==Aiheesta muualla== * SIMBAD: HD 160691 -- High proper-motion Star * Extrasolar Planets Encyclopaedia: Notes for star HD 160691 * SolStation: Mu Arae * Extrasolar Visions: Mu Arae * ESO: Fourteen Times the Earth * SPACE.com: 'Super Earth' Discovered at Nearby Star Luokka:Planeettajärjestelmät
Kettukala

Kettukala (Siganus vulpinus) on kaniinikalojen heimon kalalaji, jota yleisesti pidetään merivesiakvaarioissa. == Ulkonäkö ja koko == Kettukala kasvaa noin 20-25 cm pitkäksi. Sen vartalo on keltainen ja pää mustavalkoinen. Kettukala on mestari naamioitumaan myös ympäristöönsä, sillä uhan esiintyessä / stressitilanteessa se vaihtaa värinsä maastokuvioisen tummaksi. Sen evissä on myrkylliset piikit, Australian museums online joita se käyttää pääasiassa itsensä puolustamiseen. Pistos ei ole ihmiselle vaarallinen, mutta aiheuttaa pistokohdan turpoamista sekä kovaa kipua. Kalan käsittelyssä on siksi syytä noudattaa varovaisuutta. == Alkuperä == Kettukala on kotoisin Läntisen Tyynenmeren alueelta.Meriakvaarion perustamismanuaali Aqua-Webissä == Käyttäytyminen == Kettukala on rauhallinen muita kaloja kohtaan, mutta aggressiivinen oman lajinsa jäseniä kohtaan. Yleisöakvaarioissa se voidaan asuttaa suurien petojenkin kanssa, sillä sen myrkkypiikit pitävät saalistajat loitolla. Suositeltava koko akvaariolle on n. 300 litran kokoinen. Jotkut yksilöt näykkivät, varsinkin nälkäisinä, korallien lonkeroita, joten riutta- akvaarioon sitä suositellaan varauksin.PetEducation.com == Ravinto == Kettukala syö pääasiassa levää ja muuta kasvisravintoa. == Lähteet == ==Aiheesta muualla== * Luokka:Meriakvaariokalat Luokka:Kaniinikalat
Gliese 876

Gliese 876 on punainen kääpiötähti 15 valovuoden päässä Maasta Vesimiehen tähdistössä. Tähdellä on vuonna 2011 varmistettu olevan neljä planeettaa. ==Gliese 876:n planeetat== Tunnus Massa Mj (jupiteria) Kiertoaika päivää Radan isoakselin puolikas (AU) Radan soikeus d >0,0185 ± 0,0031 1,937760 ± 0,000070 0,0208 ± 0,0012 0 c >0,619 ± 0,088 30,340 ± 0,013 0,1303 ± 0,0075 0,2243 ± 0,0013 b >1,93 ± 0,27 60,940 ± 0,013 0,208 ± 0,012 0,0249 ± 0,0026 e ? 124,26 ± 0,70 0,3343 ± 0,0013 0,055 ± 0,012 ==Lähteet== ==Aiheesta muualla== *SIMBAD: V* IL Aqr -- High proper-motion Star *SolStation: Gliese 876 / Ross 780 *BBC: Smallest extrasolar planet found *Extrasolar Visions: Gliese 876 *APOD: A planet for Gliese 876 *Science News Online: Two teams find planet orbiting nearby star *Gliese 876 : THE CLOSEST EXTRASOLAR PLANET *Gliese 876d Pictures *Extrasolar.net page for GJ 876 Luokka:BY Draconis -muuttujat Luokka:Punaiset kääpiöt
Parathormoni

Parathormoni eli lisäkilpirauhashormoni eli paratyriini eli paratyreoideahormoni (PTH) on peptidirakenteinen 84 aminohaposta koostuva hormoni, joka erittyy verenkiertoon neljästä lisäkilpirauhasesta. Se lisää kalsiumin pitoisuutta veressä lisäämällä osteoklastien määrää ja aktivoimalla niitä sekä tehostamalla kalsiumin reabsorptiota munuaistubuluksista. Parathormonin vastavaikuttajana toimii kilpirauhasen erittämä kalsitoniini, joka puolestaan vähentää kalsiumin määrää veressä. Lisäksi parathormoni säätelee kalsiumin kulkua solun kalvorakenteiden läpi. Lisäkilpirauhasen liikatoiminnassa (hyperparatyreoosi) vereen erittyy paljon parathormonia, joka saattaa aiheuttaa luuston heikkenemistä ja kalsiumin kiteytymistä pehmytkudoksiin kuten keuhkoihin, verisuoniin, lihaksiin ja munuaisiin. Lisäkilpirauhasen vajaatoiminnassa (hypoparatyreoosi) puolestaan parathormonin määrä laskee, josta saattaa olla seurauksena lihasten kouristusta. Lisäkilpirauhashormonin anatomis-terapeuttis-kemiallinen lääkeluokitus eli ATC-luokitus on H05AA03 ja kemiallinen kaava C408H674N126O126S2. == Parathormonin eritykseen vaikuttavat tekijät == Parathormonin tärkein säätelytekijä on veren kalsiumpitoisuus. Kun kalsiumpitoisuus veressä laskee, parathormonin eritys lisääntyy lisäkilpirauhasista. Kun taas kalsiumpitoisuus on saatu ennalleen, parathormonin eritys hidastuu. Veren kalsiumpitoisuuden laskiessa parathormoni lisää myös kalsitriolin muodostusta munuaisissa, joka palauttaa yhdessä parathormonin kanssa veren normaalin kalsiumpitoisuuden. Kalsitriolin lisääntyminen veressä siis vähentää parathormonin eritystä. Myös veren magnesiumpitoisuudella on vaikutusta parathormonin eritykseen, mutta sen merkitys parathormonin säätelyyn on vähäisempi kuin kalsiumionien. == Aiheesta muualla == *Suomen Kilpirauhasliitto ry: Vesa Ilvesmäki, Lisäkilpirauhaset säätelevät elimistön kalsiumtasapainoa *Tohtori.fi: Lisäkilpirauhashormoni (PTH) *Fimea: ATC-luokitus *Human Metabolome Database (HMDB): Parathyroid hormone *DrugBank: Preotact *Kyoto Encyclopedia of Genes and Genomes (KEGG): Parathyroid hormone *King Saud University: Arjumand Warsy, The Calciotropic Hormones (pdf) Luokka:Peptidihormonit Luokka:Seulonnan keskeiset artikkelit
Osteoklasti

Osteoklasti (kreikan sanoista osteon, luu ja klastos, rikkinäinen) on luun syöjäsolu, joka syntyy usean monosyytin fuusioituessa eli osteoklasti on monitumainen solusitkos. Se tuhoaa vanhaa luuta samalla, kun osteoblastit muodostavat uutta luuta. Osteoklastien ja osteoblastien tuleekin toimia tasapainossa, jottei luu haurastuisi liikaa tai kasvaisi liikaa. Luun liiasta haurastumisesta voi olla seurauksena osteoporoosi ja liikakasvusta osteopetroosi. == Lähteet == Luokka:Solut
Wind-up Records

Wind-up Records on yhdysvaltalainen levy-yhtiö, joka perustettiin 1997. Levy- yhtiön artisteja ovat muun muassa Seether, Evanescence ja Stefy. Se kuuluu vuonna 1997 perustettuun Wind-up Entertainment Inc:iin. Levy-yhtiö syntyi kun Alan ja Diana Meltzer ostivat Grass Recordsin, ja se on julkaissut uudestaan Grass Recordsin julkaisemia levyjä. Sen jakelijana toimii Kanadaa lukuun ottamatta Sony. Emoyhtiöllä on useita musiikkikustantamoja ja myös vähittäismyyntitoimintaa. == Aiheesta muualla == * Yhtiön kotisivu. Luokka:Yhdysvaltalaiset levy-yhtiöt
Oleiinihappo

Oleiini- eli öljyhappo () (latinan sanasta oleum, öljy) (C18:1Harper's Review of Biochemistry, 18th edition, David J. Martin, Jr. md, Peter A. mayes, Victor W. Rodwell PhD, and associate authors, 1981, ISBN 0-87041-036-9, sivu 187, luku 16 Lipids, Fatty acids, Figure 16-2) on kertatyydyttymätön rasvahappo, joka on huoneenlämmössä (20 °C) olomuodoltaan väritöntä nestettä. Se hapettuu hitaasti ilman vaikutuksesta keltaiseksi tai keltaruskeaksi. Oleiinihappo ei liukene veteen, mutta se liukenee kaikissa suhteissa etanoliin, dietyylieetteriin, asetoniin, bentseeniin, trikloorimetaaniin sekä tetrakloorimetaaniin. Oleiinihapon kemiallinen kaava on C18H34O2 eli C17H33COOH ja rakennekaava C8H17CH=CH(CH2)7COOH. Oleiinihapon trans-isomeeri on elaidiinihappo. Oleiinihaposta käytetään myös nimiä cis-9-oktadekeenihappo, 9-oktadekeenihappo, 9,10-oktadekeenihappo. Oleiinihapon suolat ja esterit ovat oleaatteja. == Ominaisuudet == Oleiinihapon moolimassa on 282,46 g/mol, sulamispiste 13,4 °C, hajoaa alle kiehumispisteensä, tiheys 0,89 g/cm3, leimahduspiste 189 °C (c.c.), itsesyttymislämpötila 363 °C ja CAS-numero 112-80-1. Jos oleiinihappoon liitetään vetyä, eli sitä hydrataan, saadaan siitä steariinihappoa. == Esiintyminen luonnossa == Oleiinihappo on elollisen luonnon yleisin rasvahappo. Sitä on esimerkiksi rypsiöljyssä noin 60 % ja oliiviöljyssä noin 55–80 %, jossa tosin vapaina rasvahappoina vain noin 0,5–2,5 %. Oleiinihappo on myös lihan rasvojen yleisin rasvahappo, jonka osuus vaihtelee eläinlajista riippuen 20–50 % välillä. Yhdistettä esiintyy kasveissa, kukkien tuoksuissa ja semiokemikaalina eliöiden viestinnässä. == Ympäristö- ja terveysvaikutukset == Lyhytaikainen altistuminen oleiinihapolle voi ärsyttää lievästi silmiä ja ihoa. == Lähteet == == Aiheesta muualla == * *Terveyskirjasto: Öljyhappo *PubChem: Oleic Acid *Human Metabolome Database: Oleic acid *DrugBank: Oleic Acid *KEGG: Oleic acid *ChemBlink: Oleic acid *Pherobase: Floral Compound – oleic acid *Pherobase: Semiochemical – oleic acid *Dr. Duke's Phytochemical and Ethnobotanical Databases: Oleic acid *Food Component Database (FooDB): Oleic acid Luokka:Rasvahapot
Sojuz TM-17

Sojuz TM-17 oli 17. avaruuslento Mir-avaruusasemalle. Laukaisu tapahtui Baikonurista 1. heinäkuuta 1993. Lennon nimi oli Сириус eli Sirius. Paluu tapahtui 14. tammikuuta 1994 eli lento kesti 196 vuorokautta. ==Miehistöt== Avaruuteen laukaistut * Vasili Tsiblijev päällikkö * Aleksandr Serebrov * Jean-Pierre Haigneré ESAn ranskalainen spationautti Maahan palanneet * Vasili Tsiblijev päällikkö * Aleksandr Serebrov ==Lähteet== == Aiheesta muualla == * space.kursknet.ru * spacefacts.de Luokka:Miehitetyt avaruuslennot Luokka:Sojuz-ohjelma Luokka:Vuoden 1993 avaruustoiminta Luokka:Vuoden 1994 avaruustoiminta
Varsinais-Suomen liitto

Varsinais-Suomen liitto () on yksi Suomen 19 maakunnan liitosta. Liittoon kuuluu 27 varsinaissuomalaista kuntaa. Liitto toimii maakunnan aluekehitysviranomaisena sekä suunnittelu- sekä edunvalvontaorganisaationa. Liitto myös hoitaa maakunnan kansainvälisiä suhteita. Varsinais-Suomen liiton maakuntajohtajana on vuodesta 1998 lähtien toiminut valtiotieteen maisteri Juho Savo. Vuodesta 2015 Varsinais-Suomen liiton maakuntajohtajana on toiminut Kari Häkämies. Liiton toimitilat sijaitsevat Turun keskustassa Linnankadulla, jonne liitto muutti 2020-luvulla aiemman toimipaikan Ratapihankadulla saatua purkutuomion. == Jäsenkunnat == Varsinais-Suomen liittoon kuuluu 27 kuntaa. Kunnat rahoittavat Varsinais-Suomen liiton toimintaa väestömääränsä mukaan määräytyvillä maksuosuuksilla. Liittoon kuuluvat seuraavat kunnat: Aura, Kaarina, Kemiönsaari, Koski Tl, Kustavi, Laitila, Lieto, Loimaa, Marttila, Masku, Mynämäki, Naantali, Nousiainen, Oripää, Paimio, Parainen, Pyhäranta, Pöytyä, Raisio, Rusko, Salo, Sauvo, Somero, Taivassalo, Turku, Uusikaupunki, Vehmaa. == Katso myös == *Lounaispaikka == Lähteet == == Aiheesta muualla == *Varsinais-Suomen liiton kotisivu Luokka:Varsinais-Suomi Luokka:Maakuntien liitot
Lilius

Lilius voi tarkoittaa seuraavia: * Villa Lilius, Hangossa sijaittseva kulttuurihistoriallisesti arvokas huvila. * Lilius, Kuun kraatteri, joka on saanut nimensä Aloisius Liliuksen mukaan. *Lilius & Hertzberg, 1800-luvun loppupuolella perustettu suomalainen kirjankustantamo ja kirjapaino. == Sukunimenä== ;Suomessa * Lilius, suomalainen suku * Albert Lilius (1873–1947), kasvatus- ja opetusopin professori, lastenpsykologian uranuurtaja Suomessa * Aleko Lilius (1890–1977), kansainvälinen seikkailija, lehtimies, liikemies, kirjailija ja valokuvaaja * Anton Lilius (1822–1893), pappi ja valtiopäivämies * Arvid Lilius (1867–1917), Viipurin hovioikeuden asessori * August Lilius (1820–1876), pappi, oppikirjojen laatija ja valtiopäivämies * Carl-Gustaf Lilius (1928–1998), kuvataiteilija, runoilija * Charlotte Lilius (s. 1899), kirjailija, lausuja ja kääntäjä * Ebba Jacobson-Lilius (1888–1970), suomalainen puhetekniikan ja lausunnan opettaja ja radiokuuluttaja * Frans Oskar Lilius (1871–1928), senaattori, oikeusneuvos, oikeusministeri * Fredi Lilius, stand-up -koomikko * Henrik Lilius (1683–1745), runoilija, Messukylän kirkkoherra * Henrik Lilius (1921–2014), diplomi-insinööri ja Tamfelt Oy:n toimitusjohtaja * Henrik Lilius (1939–2024), rakennushistorioitsija, professori ja valtionarkeologi * Hugo Lilius (1860–1936), senaattori, Turun hovioikeuden presidentti, kansanedustaja ja eduskunnan oikeusasiamies * Irmelin Sandman Lilius (s. 1936), kirjailija * Jarmo Lilius (s. 1957), jääkiekkoilija * Johan Lilius (1724–1803), hovioikeudenneuvos, Aurora-seuran perustajia * Johan Lilius (s. 1964), tietotekniikan professori * Kaj Lilius (1933–2022), tekniikan tutkija, professori * Karl Efraim Lilius (1803–1867), pappi, opettaja ja valtiopäivämies * Kasimir Lilius (1863–1936), suomalainen everstiluutnantti, pankinjohtaja ja liikemies * Lars-Henrik Lilius (1908–1997), Korkeimman oikeuden oikeusneuvos ja Turun hovioikeuden presidentti * Lilli Lilius, Lilli Rainio (1861–1945), kirjailija, kansanperinteen kerääjä ja suomentaja * Margit Lilius (1899–1991), balettitanssija * Mikael Lilius (s. 1949), yritysjohtaja * Märtha Lilius- Tallroth (1904–2000), arkkitehti * Nanny Lilius (1863–1941), opettaja ja nuorsuomalainen poliitikko * Otto Lilius (1902–1979), everstiluutnantti * Patrik Lilius (1920–1999), RKP:n puoluesihteeri * Runar Lilius (1892–1975), suomalainen jääkärieversti * Suzanne Lilius, Muddle Lilius (s. 1958), taiteilija, tutkija ja kirjailija. * Theodor Lilius (1864–1924), juristi, kruununvouti ja Jyväskylän pormestari ;Entisenä sukunimenä * Olavi Linnus (e. Lilius) (1914–2000), kirjailija * Akseli Listo (e. Lilius, 1856–1921), kansanedustaja ;Italiassa ja sittemmin myös Puolassa esiintyvä Lilius-suku: * Aloisius Lilius (1510–1576), italialainen lääkäri ja filosofi, gregoriaanisen kalenterin kehittäjä * Franciszek Lilius (noin 1600–1657), italialaista syntyperää oleva puolalainen säveltäjä * Wincenty Lilius (1570–1636), italialaista syntyperää oleva puolalainen säveltäjä. Luokka:Sukunimet
Lauluja rakastamisen vaikeudesta (Freud Marx Engels & Jung)

Lauluja rakastamisen vaikeudesta on suomalaisen Freud Marx Engels & Jung -yhtyeen kokoelma-albumi. Se julkaistiin vuonna 1995. == Kappaleet == # # # # # # # # # # # # # # # # # # # # == Lähteet == Luokka:Vuoden 1995 kokoelma- albumit Luokka:Freud Marx Engels & Jungin albumit
Luettelo Laibachin kappaleista

Tämä on luettelo Laibachin kappaleista. Kappaleet ovat levyiltä Let It Be, Kapital, NATO, Jesus Christ Superstars, WAT, Anthems ja Volk, joskaan listalla ei ole kaikkia kyseisten levyjen kappaleita. *"Achtung!" *"America" *"Anglia" *"Anti-Semitism" *"Das Spiel ist aus" *"Decade Null" *"Deus ex Machina" *"Država" *"Du Bist Unser" *"España" *"Everlasting in Union" *"Francia" *"Germania" *"Hell: Symmetry" *"Hymn to the Black Sun" *"Italia" *"Nippon" *"Now You Will Pay" *"NSK" *"Regime of Coincidence, State of Gravity" *"Rossiya" *"Satanic Versus" *"Slovania" *"Sponsored by Mars" *"Tanz mit Laibach" *"The Hunter's Funeral Procession" *"Türkiye" *"Vaticanae" *"WAT" *"White Law" *"Wirtschaft ist Tot" *"Yisrā’el" *"Young Europa, Pt. 1-10" *"Zhōnghuá" == Cover-kappaleet == Suluissa alkuperäinen esittäjä. * "2525" (Zager and Evans) * "Across the Universe" (The Beatles) * "Alle Gegen Alle" (D.A.F.) * "B Mashina" (Siddharta) * "Dig a Pony" (The Beatles) * "Dig It" (The Beatles) * "Dogs of War" (Pink Floyd) * "For You Blue" (Moondog, nimi lainattu The Beatlesin kappaleelta) * "Geburt einer Nation" (Queen, kappaleen nimenä oli One Vision) * "Get Back" (The Beatles) * "God is God" (Juno Reactor) * "I Me Mine" (The Beatles) * "In the Army Now" (Bolland & Bolland) * "I've Got a Feeling" (The Beatles) * "Jesus Christ Superstar" (Tim Rice & Lloyd Webber) * "Life is Life" (Opus, kappaleen nimenä oli Live Is Life) * "Maggie Mae" (kansanlaulu) * "Mama Leone" (Bino) * "Mars on River Drina" (Stanislav Binički, kappaleen alkuperäinen nimi on March on River Drina) * "National Reservation" (Paul Revere and the Raiders) * "One After 909" (The Beatles) * "Sympathy for the Devil" (The Rolling Stones) * "The Cross" (Prince) * "The Final Countdown" (Europe) * "The Long and Winding Road" (The Beatles) * "Two of Us" (The Beatles) * "War" (Edwin Starr) Laibach Luokka:Laibach Luokka:Elektronisen musiikin kappaleet
Gummo Marx

Milton ”Gummo” Marx (23. lokakuuta 1892 – 21. huhtikuuta 1977) oli viides Marxin veljeksistä. Gummo ei koskaan esiintynyt elokuvissa, vaan pelkästään vaudeville-esityksissä. Hänet kutsuttiin asepalvelukseen ensimmäiseen maailmansotaan, ja niinpä hän joutui jättämään näyttelemisen ennen kuin veljekset tulivat kuuluisiksi Broadwayllä. Myöhemmin hän työskenteli kykyjenetsijänä ja managerina. Gummo meni naimisiin Helen von Tilzerin kanssa 16. maaliskuuta 1929, ja vuonna 1930 he saivat pojan nimeltä Robert. Gummon lapsenlapset ovat Gregg Marx ja Chris Marx, joista Gregg on työskennellyt näyttelijänä lähinnä saippuasarjoissa. ==Lähteet== *The Marx Brothers: Gummo Marx (Milton) * Luokka:Yhdysvaltalaiset näyttelijät Luokka:Vaudeville- esiintyjät Luokka:Vuonna 1892 syntyneet Luokka:Vuonna 1977 kuolleet
Vilnan tuomiokirkko

Vilnan tuomiokirkko on kirkkorakennus Liettuan pääkaupungissa Vilnassa. Se on Liettuan katolisen kirkon pääkirkkorakennus eli katedraali, ja sijaitsee Vilnan vanhassakaupungissa. Rakennuksen nykyinen uusklassinen arkkitehtuurityyli on peräisin 1700-luvun lopulta, ja se on liettualaisen arkkitehdin Laurynas Stuoka-Gucevičiusin käsialaa. Kirkossa on sen historian aikana muun muassa vietetty Liettuan suuriruhtinaiden kruunajaisia. Kirkosta on myös löydetty 1300-luvun lopulta oleva fresko, joka on Liettuan tunnetuista freskoista vanhin. Ensimmäinen kristitty kirkkorakennus paikalle on todennäköisesti rakennettu 1200-luvun puolivälin tienoilla. Luokka:Liettuan kirkot Luokka:Vilnan rakennukset ja rakennelmat Luokka:Kivikirkot Luokka:Uusklassinen arkkitehtuuri‎
Chichicastenango

Chichicastenango on kaupunki El Quichén departementissa Guatemalassa. Kaupunki on kuuluisa markkinoistaan, joilla myydään värikkäitä käsitöitä, vaatteita, kukkia, ruoka- ja käyttötavaraa. Kahdesti viikossa järjestettävät markkinat vetävät turisteja kaikkialta Guatemalasta. Kaupungin asukasluku on noin 141 000. Suurin osa väestöstä kuuluu maya-quiché-intiaaneihin. Chichicastenango tunnetaan myös paikkakuntana, josta munkki Francisco Ximenez löysi mayojen kansalliseepoksen Popol Vuhin käsikirjoituksen. ==Lähteet== Luokka:Guatemalan kaupungit
Ethel the Frog

Ethel the Frog oli vuonna 1976 perustettu englantilainen NWOBHM- (uuden brittimetallin aallon) yhtye. Yhtye perustettiin Hullin kaupungissa. Yhtyeen nimi () on otettu Monty Python -televisiosarjan erään sketsin nimestä. ==Ura== Yhtye julkaisi omarahoitteisen heavy metal -version The Beatlesin kappaleesta "Eleanor Rigby" vuonna 1978 ennen vuoden 1980 yhtyeen omaa nimeä kantavaa ensialbumia.Ethel the Frog. Allmusic.com. Viitattu 4.11.2017 Yhtye oli myös mukana vuonna 1980 julkaistussa Metal for Muthas -kokoelmassa. Englantilaistiskijukka Neal Kay on julkaissut enemmänkin vastaavia kokoelmia, joten levyltä löytyvä "Fight Back" -kappale ei lisännyt yhtyeen merkittävyyttä heavy metal -piireissä. Vuonna 1979 yhtye allekirjoitti sopimuksen suurlevy- yhtiö EMI:n kanssa. EMI uudelleenjulkaisi yhtyeen "Eleanor Rigby" -singlen, jonka B-puolena uudelleenjulkaisussa oli kappale "Whatever Happened to Love". Yhtye julkaisi yhden täyspitkän albumin, Ethel the Frogin, niin ikään EMI:n levymerkillä. Ensimmäisen albumin julkaisun jälkeen yhtyeen tarina ei näyttänyt etenevän vaikka yritystä oli vuonna 1981, ja sen jäsenet hajosivatkin eri suuntiin, jolloin yhtye hajosi lopullisesti. ==Lopullinen kokoonpano== LähdeEthel the Frog New wave of the British Heavy Metal. Viitattu 4.11.2017 * Doug Sheppard - laulu, kitara * Paul Conyers - rummut * Paul Tognola - kitara * Terry Hopkinson - basso ==Diskografia== * Ethel The Frog (1980) ===Muut=== * Metal for Muthas -kokoelmalevy(1980) == Lähteet == ==Aiheesta muualla== * Yhtyeen diskografia sekä artikkeli yhtyeestä Luokka:Brittiläiset metalliyhtyeet Luokka:NWOBHM-yhtyeet
Leveäkuonokaimaani

Leveäkuonokaimaani (Caiman latirostris) on eteläamerikkalainen alligaattorilaji. Se on pienehkö ja ihmiselle vaaraton. == Koko ja ulkonäkö == Leveäkuonokaimaani voi kasvaa kolmimetriseksi, mutta tavallisempia ovat 1,5–2 -metriset yksilöt. Ulkonäöltään leveäkuonokaimaani muistuttaa silmälasikaimaania, koska sen silmien yläosaa reunustaa korkea harjanne. Silmäkuopan yläreuna on niin ulkoneva, että näyttää kuin kaimaanilla olisi pienet sarvet. Paras tuntomerkki on hyvin leveä ja litteä kuono. Leveäkuonokaimaanit ovat sekä nuorina että vanhoina kirkasvärisiä, jolloin ne poikkeavat osittain muista kaimaaneista. Selkä ja kyljet ovat oliivinvihertävät, vatsapuoli keltainen. Pää on leveä ja jykevä. Leuoissa on 68–78 hammasta. == Levinneisyys ja elinympäristö == Leveäkuonokaimaania tavataan Brasiliassa, Boliviassa, Paraguayssa ja Uruguayssa. Laji elää pääasiassa hitaasti virtaavissa suolattomissa vesissä, mutta se elää myös mangrovemetsissä ja soilla. Sitä on tavattu jopa rannikon läheisyyden saarilta. Ne puuttuvat kuitenkin monista vesistöistä kokonaan, ehkä sopivan ravinnon puutteen takia. Laji ei ole nykyään välittömässä vaarassa, ja sen kanta on 250 000–500 000 yksilöä. Laji lisääntyy myös vankeudessa. Leveäkuonokaimaani on kärsinyt silti salametsästyksestä ja elinalueiden katoamisesta. == Elintavat == leveäkuonokaimaani syö pääasiassa kilpikonnia ja etanoita, mutta täydentää ruokavaliotaan myös muilla pikkueläimillä. Leveäkuonokaimaaninaaraat munivat sadekaudella 20–60 munaa. Munat ovat noin 6 senttimetriä pitkiä ja noin 5 senttimetriä leveitä. Poikasia ei juuri erota muiden kaimaanien poikasista. Poikaset ääntelevät toisilleen ja kirkuvat emolleen vaaran uhatessa. Leveäkuonokaimaaneilla on aikuisenakin lukuisia vihollisia. Kaimaani voi vedessä joutua jopa 8-metrisen anakondan saaliiksi, ja maalla sen vaarana on jaguaari. Leveäkuonokaimaani puolustautuu voimakkailla leuoillaan ja pyrstön iskuilla. == Lähteet == * * === Viitteet === Luokka:Kaimaanit
Sika (täsmennyssivu)

Sika tarkoittaa seuraavia asioita: * Sika, sorkkaeläin * Sika, kiinalainen horoskooppimerkki * Sika, korttipeli * Sika, FABA Kotieläinjalostuksen julkaisema lehti * Sika, Julia Vuoren sarjakuva * Sika, Juice Leskisen kappale * Sika, Ruoskan kappale * Sika!, Turmion Kätilöiden kappale * Sika, suomalainen uuden aallon yhtye * Sika, sveitsiläinen yritys == Katso myös == *Siat *Siat (alaheimo) *Siat (suku)
Bromman kirkko

Bromman kirkko () on kirkkorakennus Ruotsin pääkaupungissa Tukholmassa. Se on muodoltaan pyörökirkko, ja se on rakennettu 1100-luvun jälkipuoliskolla.Sevärdheter kring Bromma kyrkan Kirkko onkin Tukholman vanhimpia rakennuksia. Sen kanssa samoihin aikoihin rakennettiin myös kaksi muuta pyörökirkkoa, Solnaan ja Munsöhön. 1400-luvun keskivaiheilla kirkkoon rakennettiin pitkä laivaosa ja sakaristo. 1600-luvun lopussa kirkkorakennus sai nykyisen kattonsa, torninsa, saarnastuolinsa ja alttarinsa. Kirkossa on Ruotsin tunnetuimman keskiaikaisen maalarin Albertus Pictorin seinämaalauksia 1400-luvulta. ==Lähteet== ==Aiheesta muualla== * Bromma församling: Bromma kyrka Kirkko Luokka:Tukholman kirkot Luokka:Ruotsin kivikirkot Luokka:Kirkot Tukholman hiippakunnassa
Korpi Ensemble

Korpi Ensemble on suomalainen popyhtye, joka yhdistää eri musiikkityylejä kuten poppia, jazzia, soulia ja kansanmusiikkia. Suurin osa ohjelmistosta on jäsenten omaa tuotantoa. Yhtye on perustettu vuonna 1999. == Kokoonpano == *Aili Ikonen, laulu *Arttu Kataja, kosketinsoittimet *Petri Kivimäki, kitara *Hannu Oskala, haitari *Pekka Saarikorpi, rummut ja lyömäsoittimet *Tero Tuovinen, basso ===Entiset jäsenet=== *Johanna Iivanainen, laulu (2000–2008) *Eero Heinonen, basso (1999–2004) *Jenny Wilhelms, laulu (1999–2000) == Diskografia == ===Albumit=== *Puu (2004, Texicalli Records) *Trails (2006, Texicalli Records) *For a New Day (2010, Texicalli Records) ===EP:t ja singlet=== *Runot (2015, omakustanne) *Korpi Ensemble (tunnetaan myös nimellä: K, 2001, omakustanne) *”A Moment of Love” / ”Like Father Like Son” (2006, Texicalli Records) ===Musiikkivideot=== *”The Wind” (Korpi Ensemble/K EP:llä, 2001, omakustanne) *”Like Father Like Son” (Puu levyllä, 2004, Texicalli Records) == Aiheesta muualla == * Korpi Ensemble Facebook-sivustolla * * Pekka Saarikorven kotisivut Luokka:Suomalaiset popyhtyeet Luokka:Suomalaiset jazzyhtyeet
Öjanjärvi

Öjanjärvi () on Keski-Pohjanmaalla Kokkolassa ja Kruunupyyssä sijaitseva vesiallasÖjanjärvi Järviwikissä, Viitattu 27.7.2014., joka on syntynyt merenlahdesta patoamalla vuonna 1969. Järven pinta-ala on 12 neliökilometriä. Siitä on kanavayhteys samantasoiseen ja suurempaan Luodonjärveen, joka padottiin jo vuonna 1962. Systeemiin laskevat Keski-Pohjanmaan joista Purmonjoki, Kovjoki, Ähtävänjoki ja Kruunupyynjoki. Järvi rakennettiin turvaamaan makean raakaveden saanti alueen teollisuudelle ja kunnille. Vedenpinnankorkeus Öjanjärvessä pidetään säännöstelyluukkujen avulla 10–20 senttimetriä merenpinnan yläpuolella. == Lähteet == Luokka:Suomen tekojärvet Luokka:Kokkolan järvet Luokka:Kruunupyy Luokka:Perämeri Luokka:Öja Luokka:Vesihuolto Suomessa
Turun seudun musiikkiopisto

Turun seudun musiikkiopisto () oli nimensä mukaisesti Turun seudulla toiminut musiikkiopisto. Vuoden 2020 alusta Turun seudun musiikkiopiston ja Turun konservatorion toiminnat siirrettiin uuteen Turun kaupungin kokonaan omistamaan Turun musiikinopetus Oy:öön ja oppilaitoksen uudeksi nimeksi tuli Turun konservatorio ja musiikkiopisto. Syksystä 2021 lähtien koulutustehtävien yhteydessä käytettävä liiketoimintanimi on Turun konservatorio. == Aiheesta muualla == *Turun konservatorion verkkosivut Luokka:Turun oppilaitokset Luokka:Taiteen perusopetus Luokka:Suomalaiset musiikkialan oppilaitokset
Jan Matura

Jan Matura (s. 29. tammikuuta 1980) on tšekkiläinen mäkihyppääjä, joka on aikaisemmin kilpaillut myös yhdistetyssä. Mäkihypyssä Maturan paras henkilökohtainen arvokisasaavutus on viides sija Val di Fiemmen MM-kilpailujen 2013 suurmäessä. Samojen kisojen normaalimäessä hän oli 12:s. Val di Fiemmen MM-kisojen 2003 suurmäen kilpailussa hän sijoittui 20:nneksi. Sotšin olympialaisissa 2014 hän oli suurmäessä 18:s. Harrachovin lentomäen MM- kilpailuissa 2014 hän sijoittui 14:nneksi. Falunin MM-kilpailujen 2015 suurmäessä hän oli kuudestoista. Joukkuekilpailussa hänen paras saavutuksensa on viides sija Planican lentomäen MM-kisoista 2010. Maailmancupissa hän on voittanut kaksi kilpailua, molemmat Sapporon Ōkurayaman mäessä tammikuussa 2013. Helmikuussa 2013 hän palasi jälleen palkintokorokkeelle sijoituttuaan samana päivänä käydyissä Harrachovin lentomäkikilpailuissa ensin kolmanneksi ja sitten toiseksi. Maailmancupin kokonaiskilpailussa hän oli kaudella 2012–2013 kymmenes. Yhdistetyssä Matura kilpaili kansainvälisellä tasolla vuosina 1997–2001. Naganon olympialaisissa hän oli mukana Tšekin joukkueessa, joka oli joukkuekilpailussa kahdeksas. Hänen paras henkilökohtainen arvokisasijoituksensa on normaalikilpailun 34. sija 1999 Ramsaun MM-kisoista. Maailmancupissa hänen paras saavutuksensa on yhdeksäs sija normaalikilpailusta Schonachista maaliskuulta 1999. Maturan henkilökohtainen pituusennätys on 224,5 metriä. == Maailmancupin osakilpailuvoitot == Päivä Kilpailupaikka Maa Mäki 19\. tammikuuta 2013 Sapporo Japani suurmäki 20\. tammikuuta 2013 Sapporo Japani suurmäki == Lähteet == * (mäkihyppy) * (yhdistetty) === Viitteet === == Aiheesta muualla == Luokka:Tšekkiläiset mäkihyppääjät Luokka:Tšekkiläiset yhdistetyn hiihtäjät Luokka:Vuonna 1980 syntyneet Luokka:Elävät henkilöt
Goa Gil

Goa Gil, oikealta nimeltään Gilbert Levey (1951 Yhdysvallat – 26. lokakuuta 2023 Kalifornia), oli hippi, sadhu-askeetti, muusikko, DJ sekä tanssimusiikkitapahtumien, partyjen, järjestäjä. Hän oli yksi goa- ja psytrance-musiikkityylien ja asiaan liittyvän kulttuurin pioneereista. Gil oli kotoisin San Franciscosta Kaliforniasta. 1960-luvulla hän koki omakohtaisesti hippiliikkeen ja psykedeelisen rock-kulttuurin synnyn ja oli mukana muun muassa Family Dog ja Sons of Champion -nimisissä kollektiiveissa. Myöhemmin hänestä alkoi tuntua, että sikäläinen hippikulttuuri oli hajoamassa, ja vuonna 1969 hän jätti Yhdysvallat ja matkasi ensin Amsterdamiin ja sitten Intiaan, jossa asettui hippien suosimaan Goan osavaltioon. Siellä hän tutustui sadhuihin, ja hänestä tuli itsestäänkin sellainen. 1980-luvun alkupuolella monet Goalla oleskelleista hipeistä alkoivat kiinnostua varhaisesta elektronisesta musiikista, esimerkiksi Kraftwerkista. Gil ja hänen ystävänsä panivat pian kasaan jonkinlaisen musiikkilaitteiston ja ryhtyivät harjoittamaan DJ-toimintaa ja soittamaan live-musiikkia Goan rannoilla, usein yötä päivää. Näin syntynyt ulkona pidettävien tanssimusiikin tapahtumien ja itämaisen mystiikan sekoitus pitkälti määritti goa/psytrance-kulttuurin estetiikan ja olemuksen. Gilille itselleen tanssi oli meditaation aktiivinen muoto, ja trancemusiikin käyttö on hänen mukaansa keino ”sovittaa muinainen heimorituaali 21. vuosisataa varten”. Tämä estetiikka levisi 1990-luvulla Intiassa partyihin osallistuneiden eurooppalaisten ja israelilaisten matkaajien mukana muualle maailmaan. Gil asui Goalla useita kuukausia vuodessa, viettäen lopun ajasta matkustaen ja järjestäen musiikkitapahtumia erityisesti Pohjois-Kaliforniassa. Hän oli naimisissa Ariane MacAvoyn kanssa, jonka taiteilijavanhemmat olivat itse Goa-intoilijoita. == Lähteet == * Avatar Records: Goa Gil * GatelessGate Magazine: Last Hippie Standing - Goa Gil ===Viitteet=== == Aiheesta muualla == * Kotisivut * Goa Gil Discogs-sivustolla * Kuvia Goa Gilin DJ-keikalta Luokka:Yhdysvaltalaiset DJ:t Luokka:Psytrance Luokka:Vuonna 1951 syntyneet Luokka:Vuonna 2023 kuolleet
Ivan Lunardi

Ivan Lunardi (s. 15. toukokuuta 1973) on italialainen entinen mäkihyppääjä. Vuonna 1986 Lunardi voitti suurmäen kultaa Lake Placidissa pidetyissä nuorten maailmanmestaruuskisoisa. Aikuisten arvokisoissa Lunardin paras saavutus on neljäs sija 1993 Falunin MM-kisojen normaalimäestä. Samojen kisojen suurmäessä hän sijoittui yhdeksänneksi. Olympialaisissa hän oli parhaimmillaan seitsemäs 1992 Albertvillen suurmäessä. Lentomäen MM-kisoissa hänen paras sijoituksensa on yhdeksäs 1992 Harrachovista. Maailmancupissa Lunardi osallistui urallaan 86 osakilpailuun, joista saavutti urallaan yhden osakilpailuvoiton, vuonna 1993 Lahden suurmäessä. Maailmancupin kokonaiskilpailussa hän oli parhaimmillaan 17:s, kaudella 1991–1992. Hän lopetti uransa keväällä 2000. ==Lähteet== * Luokka:Italialaiset mäkihyppääjät Luokka:Vuonna 1973 syntyneet Luokka:Elävät henkilöt
Pihkova–Riika-rata

Pihkova–Riika-rata on Pihkovan ja Riian välinen rautatie. Latvian alueella siitä kulkee noin puolet, Viron alueella kolmasosa ja Venäjän alueella kuudesosa. Tärkeimpiä väliasemia ovat Petseri, Koidula, Võru, Valga ja Cēsis. ==Historia== Pihkovan ja Riian välistä rautatieyhteyttä pidettiin tärkeänä jo pitkään ennen sen valmistumista. Baltian alueen teollisuusjohtajat ja Pihkovan kuvernementin kauppiaat olivat varsin kiinnostuneita radan tarjoamasta kuljetuskapasiteetista, mutta maan hallituspiirit pelkäsivät uuden liikenneyhteyden aiheuttavan haittaa Pietarin sataman kehitykselle sekä Nikolain ja Baltian rautateille. Radan rakentamispäätöstä joudutti lopulta Venäjän keisarikunnan huoli maan ulkoisesta turvallisuudesta. Tsaari Aleksanteri III hyväksyi helmikuun 1883 erityiskokouksessa suunnitelman sotilaallisesti tärkeiden rautatieyhteyksien rakentamisesta valtakunnan länsirajalle, mikä johti lopulta Pihkova–Riika-radan rakentamispäätökseen 1880-luvun puolivälissä. Suunnitelmaan sisältyi myös haararata Valgasta Tarttoon, joka valmistuttuaan kytkisi Viron ja Latvian alueen rautatiet yhteen ja muodostaisi näin Tallinnan ja Riian välille aikaisempaa huomattavasti lyhyemmän rautatieyhteyden. Venäjän sotaministeriö tiedotti Pihkovan kuvernöörille 7. heinäkuuta 1885, että rautatien rakentamista varten on perustettu komitea, jonka puhemieheksi on määrätty pääesikunnan eversti Timler.https://archive.is/20120526043812/www.pskovrail.narod.ru/main34.html ==Lähteet== Luokka:Latvian rautatieliikenne Luokka:Viron rautatiet Luokka:Venäjän rataverkko Luokka:Valgamaa Luokka:Võrumaa Luokka:Pihkova
Clifford M. Hardin

Clifford Morris Hardin (9. lokakuuta 1915 – 4. huhtikuuta 2010) oli yhdysvaltalainen poliitikko. Hardin syntyi Indianassa J. Alvin Hardinin ja Mabel ”Macy” Hardinin poikana. Hän valmistui Purduen yliopistosta ja toimi maansa maatalousministerinä 1969–1971. Ennen siirtymistään Nixonin hallituksen maatalousministeriksi hän toimi vuodesta 1954 Nebraskan yliopiston kanslerina. Hardinia edelsi maatalousministerinä Orville Freeman ja seurasi Earl Butz. == Lähteet == Luokka:Yhdysvaltain maatalousministerit Luokka:Nixonin hallituksen jäsenet Luokka:Nebraskalaiset poliitikot Luokka:Vuonna 1915 syntyneet Luokka:Vuonna 2010 kuolleet
Mike Johanns

Michael Owen ”Mike” Johanns (s. 18. kesäkuuta 1950 Iowa) on yhdysvaltalainen republikaanisen puolueen poliitikko. Hän oli vuosina 2009–2015 Yhdysvaltain senaatin jäsen Nebraskan osavaltiosta. Johanns toimi Lincolnin pormestarina 1991–1998 sekä Nebraskan kuvernöörinä 1999–2005. Hän erosi virastaan kuvernöörinä noustuaan Ann Venemanin seuraajaksi Yhdysvaltain maatalousministeriksi tammikuussa 2005. Syyskuussa 2007 Johanns jätti ministerin tehtävät ja ilmoitti lokakuussa pyrkivänsä senaattoriksi. Hänet valittiin Yhdysvaltain senaattiin marraskuun 2008 vaaleissa. Helmikuussa 2013 hän ilmoitti, ettei pyri jatkokaudelle vuoden 2014 vaaleissa. Johannsilla on vaimo Stephanie ja kaksi lasta. == Lähteet == == Aiheesta muualla == Luokka:Nebraskan kuvernöörit Luokka:Yhdysvaltain maatalousministerit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1950 syntyneet Luokka:Elävät henkilöt
Prayer for the Weekend

__NOTOC__ Prayer for the Weekend on ruotsalaisen glam rock-yhtye The Arkin neljäs studioalbumi. Se julkaistiin 11. huhtikuuta 2007, kuukautta ennen Eurovision laulukilpailua, johon yhtye oli valittu maan edustajaksi kappaleella "The Worrying Kind". Levy oli ensimmäinen uuden levy-yhtiön alaisena julkaistu albumi. Se nousi listaykköseksi Ruotsissa ja saavutti kolmannen sijan Suomen virallisella albumilistalla, mikä oli yhtyeen paras saavutus siihen mennessä edellisen albumin State of the Ark sijoituttua parhaimmillaan kahdeksanneksi. Ensimmäinen single oli ainoastaan digitaalisessa muodossa julkaistu kappale "Absolutely No Decorum", mutta Suomessa se on saatavana myös oikeana CD-singlenä. Albumi pysyi Suomen virallisella listalla seitsemän viikkoa. Ruotsissa albumi nousi välittömästi listaykköseksi ja piti ykkössijaa neljä viikkoa. Viikkoa ennen albumin julkaisua yhtye aloitti Pohjoismaiden kiertueen esiintymällä kolmena peräkkäisenä iltana Helsingin Tavastialla, jonne kaikki 2400 lippua oli myyty loppuun. Konsertit saivat myös huomiota Ruotsin suurimmissa iltapäivälehdissä, jotka olivat paikalla seuraamassa kiertueen avausta. == Kappaleet == # # # # # # # # # # # # == Arvostelut == * AllMusic: AllMusic review * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio * Stara.fi: Stara.fi: Levyarvio == Lähteet == Luokka:The Arkin albumit Luokka:Vuoden 2007 albumit
William Wyatt Bibb

William Wyatt Bibb (2. lokakuuta 1781 – 10. heinäkuuta 1820) oli Alabaman ensimmäinen kuvernööri. Hän kuului Yhdysvaltain demokraattis-republikaaniseen puolueeseen. Bibb syntyi Virginiassa ja muutti perheensä kanssa myöhemmin Georgiaan. Hän opiskeli College of William & Maryssä ja Pennsylvanian yliopistossa. Palattuaan Georgiaan hän toimi lääkärinä Petersburgissa. Hän oli naimisissa Mary Freemanin kanssa. Bibb kuului Georgian edustajainhuoneeseen 1803–1805. Hän kuului Yhdysvaltain kongressiin vuodesta 1807 ja tästä ajasta Yhdysvaltain senaattiin 1813–1816. Bibb nousi Alabaman territorion kuvernööriksi vuonna 1817. Alabamasta tuli osavaltio 14. joulukuuta 1819 ja Bibbistä sen ensimmäinen kuvernööri. Hänen toimikautensa tärkein tehtävä olli uuden osavaltion hallinnon perustaminen. Alabamasta valittiin ensimmäiset Yhdysvaltain senaattorit sekä oikeusministeri ja ulkoministeri. Osavaltion lainsäätäjät kokoontuivat ensimmäiseen istuntoonsa 25. lokakuuta - 17. joulukuuta 1819. Osavaltion poliisitoimi järjestettiin, samoin kuin osavaltion korkein oikeus. Bibb tuki voimakkaasti koulutusta ja sisäisiä parannuksia, ja hän osallistui aktiivisesti toimenpiteisiin, joilla Cahabasta tehtiin hallintokeskus. Valitettavasti hän ei ehtinyt nähdä Cahaban nousua osavaltion pääkaupungiksi. Bibb joutui hevosonnettomuuteen, josta saatuihin sisäisiin vammoihin ja ruhjeisiin hän menehtyi 10. heinäkuuta 1820. Kesken jääneen kauden täytti hänen veljensä Thomas Bibb. == Lähteet == Luokka:Alabaman kuvernöörit Luokka:Vuonna 1781 syntyneet Luokka:Vuonna 1820 kuolleet
Thomas Bibb

Thomas Bibb (8. toukokuuta 1783 – 20. syyskuuta 1839) oli yhdysvaltalainen kauppias ja poliitikko. Hän toimi Alabaman toisena kuvernöörinä vuosina 1820–1821. Bibb syntyi Virginiassa. Hän oli Alabaman senaatin puheenjohtaja, kun hänen veljensä, Alabaman ensimmäinen kuvernööri William Wyatt Bibb kuoli tapaturmaisesti 10. heinäkuuta 1820. Tällöin Thomas Bibbistä tuli Alabaman perustuslain mukaisesti kuvernööri hänen veljensä loppukauden ajaksi. Bibb ei hakenut jatkokaudelle, vaan häntä seurasi kuvernöörinä vuonna 1821 Israel Pickens. Bibb oli naimisissa Pamelia Thompsonin kanssa. He saivat 11 lasta, joista kahdeksan selvisi aikuisikään. == Lähteet == Luokka:Alabaman kuvernöörit Luokka:Vuonna 1783 syntyneet Luokka:Vuonna 1839 kuolleet
Israel Pickens

Israel Pickens (30. tammikuuta 1780 lähellä Concordia Meckenburgin piirikunnassa Pohjois-Carolinassa – 24. huhtikuuta 1827 lähellä Matanzasia Kuubassa) oli yhdysvaltalainen poliitikko ja lakimies. Pickens syntyi Pohjois- Carolinassa lähellä Concordia. Hän oli Pohjois-Carolinan osavaltionsenaatin jäsen vuosina 1808–1809. Tämän jälkeen Pickens toimi vuosina 1811–17 yhtenä Pohjois-Carolinan edustajista Yhdysvaltain edustajainhuoneessa. Vuosina 1821–1825 hän toimi Alabaman kolmantena kuvernöörinä. Häntä edelsi Thomas Bibb ja seurasi John Murphy. Pickens työskenteli hetken aikaa myös Yhdysvaltain senaatissa, kun hänet nimitettiin väliaikaiseksi senaattoriksi virassa kuolleen Henry Chambersin tilalle helmi-marraskuuksi 1826. Hän kuoli Kuubassa lähellä Matanzasia huhtikuussa 1827. == Lähteet == Luokka:Alabaman kuvernöörit Luokka:Yhdysvaltain senaatin jäsenet Luokka:Vuonna 1780 syntyneet Luokka:Vuonna 1827 kuolleet
John Murphy

John Murphy (1785 tai 1786 – 21. syyskuuta 1841) oli yhdysvaltalainen demokraattisen puolueen poliitikko. Hän toimi Alabaman neljäntenä kuvernöörinä vuosina 1825–1829. Murphy syntyi Pohjois-Carolinassa. Hän edusti Alabamaa Yhdysvaltain edustajainhuoneessa 1833–1835 ja kuoli Alabamassa 1841. Murphyn edeltäjä kuvernöörinä oli Israel Pickens ja seuraaja Gabriel Moore. == Lähteet == Luokka:Alabaman kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:1780-luvulla syntyneet Luokka:Vuonna 1841 kuolleet
Gabriel Moore

Gabriel Moore (1785–1845) oli yhdysvaltalainen poliitikko. Hän toimi Alabaman viidentenä kuvernöörinä 1829–1831. Häntä edelsi John Murphy ja seurasi Samuel B. Moore. Moore syntyi Pohjois-Carolinassa. Hän ehti uransa aikana kuulua sekä Yhdysvaltain edustajainhuoneeseen että Yhdysvaltain senaattiin. Hän kuoli Texasissa. == Lähteet == Luokka:Alabaman kuvernöörit Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Vuonna 1785 syntyneet Luokka:Vuonna 1845 kuolleet
Samuel B. Moore

Samuel B. Moore (1789 – 7. marraskuuta 1846) oli yhdysvaltalainen demokraattisen puolueen poliitikko. Hän toimi Alabaman kuudentena kuvernöörinä maaliskuusta marraskuuhun 1831. Moore syntyi Tennesseessä, mutta muutti nuorella iällä Alabamaan. Hänet valittiin Alabaman edustajainhuoneeseen vuonna 1823 ja Alabaman senaattiin 1828. Hän nousi kuvernööriksi senaatin puhemiehen paikalta, kun edellinen kuvernööri Gabriel Moore siirtyi kesken kauden Yhdysvaltain senaatin jäseneksi. Osavaltiolla ei ollut tuohon aikaan varakuvernööriä. Moore pyrki jatkokaudelle kuvernöörinä vuoden 1831 vaaleissa, mutta jäi kolmanneksi, John Gaylen voittaessa. Muutaman välivuoden jälkeen Moore valittiin vuonna 1834 uudelleen Alabaman senaattiin. Hänet valittiin 1835 senaatin puhemieheksi, mutta hän hävisi paikan seuraavana vuonna tulevalle kuvernöörille Hugh McVaylle. Moore lopetti poliittisen uransa jäätyään valitsematta jatkokaudelle Alabaman senaattiin vuonna 1838. Samuel B. Moore kuoli Alabamassa. == Lähteet == Luokka:Alabaman kuvernöörit Luokka:Yhdysvaltalaiset demokraattipoliitikot Luokka:Vuonna 1789 syntyneet Luokka:Vuonna 1846 kuolleet